ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
ജി -20 അധ്യക്ഷ പദവി ആഘോഷം : അയൽപക്ക യുവജന സഭയും പൊതുസമ്മേളനവും
തിരുവനന്തപുരം 25 ഫെബ്രുവരി 2023
ഇന്ത്യയുടെ ജി -20 അധ്യക്ഷ പദവി ആഘോഷങ്ങളുടെ ഭാഗമായി നെഹ്റു യുവ കേന്ദ്രയുടെ നേതൃത്വത്തിൽ സംഘടിപ്പിക്കുന്ന അയൽപക്ക യുവജന സഭയും പൊതുസമ്മേളനവും തിങ്കളാഴ്ച  രാവിലെ 10 മണിക്ക് തിരുവനന്തപുരം അയ്യൻകാളി ഹാളിൽ നടക്കും. ജി-20 സമ്മേളനത്തിൽ ചർച്ച ചെയ്യപ്പെടുന്ന വിഷയങ്ങൾ സംബന്ധിച്ച് യുവജനങ്ങളിൽ അവബോധം സൃഷ്ടിക്കുക എന്ന ലക്ഷ്യത്തോടെ അയൽപക്ക യുവജന സഭയിൽ വിവിധ പ്രഭാഷണങ്ങൾ ഉണ്ടായിരിക്കും
വൈകുന്നേരം 3 മണിക്ക് നടക്കുന്ന ജി-20 ഉച്ചകോടി അധ്യക്ഷ പദവി ആഘോഷപരിപാടിയും പൊതുസമ്മേളനവും കേന്ദ്ര വിദേശ-പാർലമെന്ററി കാര്യ സഹമന്ത്രി ശ്രീ വി. മുരളീധരൻ ഉദ്ഘാടനം ചെയ്യും. മികച്ച സന്നദ്ധ സംഘടനക്കുള്ള അവാർഡ് വിതരണവും അദ്ദേഹം നിർവ്വഹിക്കും.
സംസ്ഥാന ഗതാഗത മന്ത്രി ശ്രീ. ആന്റണി രാജു അധ്യക്ഷത വഹിക്കുന്ന ചടങ്ങിൽ, മൃഗസംരക്ഷണ , ക്ഷീര വികസന വകുപ്പ് മന്ത്രി ശ്രീമതി ജെ. ചിഞ്ചു റാണി പാട്രിയോട്ടിക്ക് ക്ലബ്ബുകളുടെ ഉദ്ഘാടനം നിർവ്വഹിക്കും.
ശ്രീ. വി. കെ. പ്രശാന്ത് എം. എൽ. എ., സംസ്ഥാന കായിക -യുവജനകാര്യ വകുപ്പ് ഡയറക്ടർ എസ്. പ്രേം കൃഷ്ണ ഐ.എ.എസ്., പ്രസ്സ് ഇൻഫർമേഷൻ ബ്യുറോ അഡീഷണൽ ഡയറക്ടർ ജനറൽ ശ്രീ. വി. പളനിച്ചാമി, ഐ ഐ എസ് , നെഹ്റു യുവ കേന്ദ്ര സംസ്ഥാന ഡയറക്ടർ ശ്രീ. കെ. കുഞ്ഞഹമ്മദ്, തുടങ്ങിയവരും ചടങ്ങിൽ സംബന്ധിക്കും.
--ND--
(Visitor Counter : 21
പ്രത്യേക സേവനങ്ങളും ഫീച്ചറുകളും
16ാമത് അഗ്രികൾച്ചർ സയൻസ് കോൺഗ്രസ് കേന്ദ്ര ഫിഷറീസ് മന്ത്രി പർഷോത്തം രൂപാല നാളെ കൊച്ചിയിൽ ഉദ്ഘാടനം ചെയ്യും
കൊച്ചി ഒക്ടോബർ, 09 2023
16ാമത് അഗ്രികൾച്ചറൽ സയൻസ് കോൺഗ്രസ് നാളെ കൊച്ചിയിൽ തുടങ്ങും. നാഷണൽ അക്കാദമി ഓഫ് അഗ്രികൾച്ചറൽ സയൻസ്  സംഘടിപ്പിക്കുന്ന സമ്മേളനം മൂന്ന്് മണിക്ക് കേന്ദ്ര ഫിഷറീസ് മന്ത്രി ശ്രീ പർഷോത്തം രൂപാല ഉദ്ഘാടനം ചെയ്യും. കേന്ദ്ര കൃഷി ഗവേഷണ വിദ്യാഭ്യാസ വകുപ്പ് സെക്രട്ടറിയും ഇന്ത്യൻ കാർഷിക ഗവേഷണ കൗൺസിൽ  ഡയറക്ടർ ജനറലുമായ ഡോ ഹിമാൻഷു പഥക് അധ്യക്ഷത വഹിക്കും. സംസ്ഥാന കൃഷി മന്ത്രി പി പ്രസാദ്, ഹൈബി ഈഡൻ എംപി, ഡോ ട്രിലോചൻ മൊഹാപത്ര, നബാർഡ് ചെയർമാൻ കെവി ഷാജി എന്നിവർ വിശിഷ്ടാതിഥികളാകും. നാല് ദിവസങ്ങളിലായി ഹോട്ടൽ ലെ മെറിഡിയനിൽ നടക്കുന്ന കോൺഗ്രസിന് ഇത്തവണ ആതിഥ്യം വഹിക്കുന്നത് കേന്ദ്ര സമുദ്രമത്സ്യ ഗവേഷണ സ്ഥാപനമാണ്.
(ഇന്ത്യയിലെ കാർഷിക-അനുബന്ധ മേഖലകളിലെ സുപ്രധാന പഠനങ്ങളും വികസനപ്രവർത്തനങ്ങളും ചർച്ച ചെയ്യുന്ന അഗ്രികൾച്ചറൽ സയൻസ് കോൺഗ്രസ് കേരളത്തിലാദ്യമായാണ് സംഘടിപ്പിക്കപ്പെടുന്നത്. പ്രഗൽഭ കാർഷിക സാമ്പത്തികവിദഗ്ധർ, ശാസ്ത്രജ്ഞർ, ആസൂത്രണവിദഗധർ, കർഷകർ, വ്യവസായികൾ തുടങ്ങിയവർ ചർച്ചകളിൽ പങ്കെടുക്കും.
ലോകബാങ്ക് ലീഡ് ഇക്കണോമിസ്റ്റ് ഡോ മാധൂർ ഗൗതം, ഭാരത് ബയോടെക് എംഡി ഡോ കൃഷ്ണ എല്ല, കാർഷിക വില കമ്മീഷൻ ചെയർമാൻ ഡോ വിജയ് പോൾ ശർമ, ഡോ പ്രഭു പിൻഗാളി, ഡോ റിഷി ശർമ, ഡോ കടമ്പോട്ട് സിദ്ധീഖ് തുടങ്ങി പ്രമുഖരുടെ നീണ്ട നിര സമ്മേളനത്തിലെ വിവിധ സെഷനുകൾക്ക് നേതൃത്വം നൽകും. അഞ്ച് പ്ലീനറി പ്രഭാഷണങ്ങൾ, മൂന്ന് പാനൽ ചർച്ചകൾ, നാല് സിംപോസിയങ്ങൾ എന്നിവ കോൺഗ്രസിലുണ്ട്. കാർഷിക-ഭക്ഷ്യോൽപാദനവുമായി ബന്ധപ്പെട്ട 10 പ്രധാന തീമുകളിലായി പോഷകാഹാരക്കുറവ്, കാലാവസ്ഥാവ്യതിയാനം, ജനിതക വിളകൾ, മൃഗസംരക്ഷണം, മത്സ്യകൃഷി, ഭക്ഷ്യസംസ്കരണം, ഡിജിറ്റൽ കൃഷി, നിർമിതബുദ്ധി അധിഷ്ടിത കാർഷികവൃത്തി തുടങ്ങിയ വിഷയങ്ങൾ സമ്മേളനം ചർച്ച ചെയ്യും.
12ന് നടക്കുന്ന കർഷക സംഗമം സമ്മേളനത്തിന്റെ മുഖ്യ ആകർഷങ്ങളിലൊന്നാണ്. പദ്മ പുരസ്കാര ജേതാക്കളുൾപ്പടെയുള്ള കർഷകർ അവരുടെ അനുഭവങ്ങൾ പങ്കുവെക്കും. കർഷകർ നേരിടുന്ന പ്രശ്നങ്ങൾ ശാസ്ത്രജ്ഞരുമായി ചർച്ച ചെയ്യാനും കർഷക-ശാസ്ത്രജ്ഞ സംവാദവും ഇതോടനുബന്ധിച്ച് നടക്കും. കാർഷികരംഗത്തെ വ്യവസായികളും ശാസ്ത്രജ്ഞരും തമ്മിലുള്ള ആശയസംവാദവും സമ്മേളനത്തിലുണ്ട്.
ഇന്ത്യക്കകത്തും പുറത്തുനിന്നുമായി 1500ലേറെ പ്രതിനിധികൾ കോഗ്രസിൽ പങ്കെടുക്കും. സർക്കാർ-സ്വകാര്യ മേഖലകളിലെ ഗവേഷണ സ്ഥാപനങ്ങളുടെയും സർവകലാശാലകളുടെയും മറ്റും നൂതന കാർഷികസാങ്കേതികവിദ്യകൾ പ്രദർശിപ്പിക്കുന്ന അഗ്രി എക്സ്പോയും ഉണ്ട്.
വിദ്യാഭ്യാസ മന്ത്രാലയം
ഇന്ത്യ റാങ്കിംഗ് 2021 കേന്ദ്ര വിദ്യാഭ്യാസ മന്ത്രി പുറത്തിറക്കി
ന്യൂ ഡൽഹി, സെപ്റ്റംബർ 9, 2021
നാഷണൽ ഇൻസ്റ്റിറ്റ്യൂഷണൽ റാങ്കിംഗ് ഫ്രെയിംവർക്ക് ഏർപ്പെടുത്തിയ 'ഇന്ത്യ റാങ്കിംഗ് 2021' കേന്ദ്ര വിദ്യാഭ്യാസ മന്ത്രി ശ്രീ ധർമേന്ദ്ര പ്രധാൻ ഇന്ന് ന്യൂ ഡൽഹിയിൽ പ്രകാശനം ചെയ്തു.
സഹമന്ത്രിമാരായ ശ്രീമതി. അന്നപൂർണ ദേവി, ശ്രീ സുഭാസ് സർക്കാർ, ഡോ. രാജ് കുമാർ രഞ്ജൻ സിംഗ് എന്നിവരും പരിപാടിയിൽ പങ്കെടുത്തു.
കൂടുതൽ സ്ഥാപനങ്ങളെ നാഷണൽ ഇൻസ്റ്റിറ്റ്യൂഷണൽ റാങ്കിംഗ് ചട്ടക്കൂടിന് കീഴിൽ കൊണ്ടുവരാനും ഇന്ത്യയെ ഒരു ആഗോള പഠന ലക്ഷ്യസ്ഥാനമായി മാറ്റാനും ഒരുമിച്ച് പ്രവർത്തിക്കണമെന്ന് ചടങ്ങിൽ സംസാരിച്ച ശ്രീ പ്രധാൻ പറഞ്ഞു,. അതത് വിഭാഗങ്ങളിൽ റാങ്കിംഗിൽ ഒന്നാമതെത്തിയ ഇന്ത്യയിലെമ്പാടുമുള്ള എല്ലാ പ്രമുഖ സ്ഥാപനങ്ങളെയും അദ്ദേഹം അഭിനന്ദിച്ചു.
ഇന്ത്യയിലെ ഉന്നത വിദ്യാഭ്യാസ സ്ഥാപനങ്ങൾക്കിടയിൽ നടത്തുന്ന 'ഇന്ത്യ റാങ്കിംഗിന്റെ' തുടർച്ചയായ ആറാമത്തെ പതിപ്പാണിത്.
2016 ൽ റാങ്കിംഗ് പദ്ധതി ആരംഭിച്ചപ്പോൾ, യൂണിവേഴ്സിറ്റി വിഭാഗത്തിനും എഞ്ചിനീയറിംഗ്, മാനേജ്മെന്റ്, ഫാർമസി എന്നീ മൂന്ന് വിഷയ മേഖലയിലെ സ്ഥാപനങ്ങൾക്കും ആണ് റാങ്കിംഗ് പ്രഖ്യാപിച്ചത്.
ആറ് വർഷത്തിനിടയിൽ, മൂന്ന് പുതിയ വിഭാഗങ്ങളും അഞ്ച് പുതിയ വിഷയ മേഖലകളും റാങ്കിംഗിനായി പരിഗണിക്കപ്പെട്ടു. സമഗ്ര തലം, സർവകലാശാലകൾ , കോളേജ്, ഗവേഷണ സ്ഥാപനങ്ങൾ, എന്നീ നാല് വിഭാഗങ്ങളും എഞ്ചിനീയറിംഗ്, മാനേജ്മെന്റ്, ഫാർമസി, ആർക്കിടെക്ചർ, മെഡിക്കൽ, ഡെന്റൽ,നിയമം എന്നിവ ഉൾപ്പെടെ 7 വിഷയ മേഖലകളും 2021 ൽ റാങ്കിംഗ്നായി പരിഗണിക്കപ്പെട്ടു. ഗവേഷണ സ്ഥാപനങ്ങൾ ' ഇന്ത്യ റാങ്കിംഗ് 2021' ൽ ആദ്യമായി റാങ്ക് ചെയ്യപ്പെട്ടു.
200 സ്ഥാപനങ്ങൾ എഞ്ചിനീയറിംഗ് വിഭാഗത്തിലും 100 എണ്ണം സമഗ്ര,യൂണിവേഴ്സിറ്റി, കോളേജ് വിഭാഗങ്ങളിലും, മാനേജ്മെന്റ്, ഫാർമസി വിഷയങ്ങളിൽ 75 വീതം, മെഡിക്കൽ, ഗവേഷണ സ്ഥാപനങ്ങളിൽ 50 വീതം , ഡെന്റൽ -40, നിയമം- 30, ആർക്കിടെക്ചർ -25 സ്ഥാപനങ്ങൾക്കും റാങ്ക് നൽകി. സമഗ്ര, യൂണിവേഴ്സിറ്റി, കോളേജ് എന്നി വിഭാഗത്തിൽ 101 മുതൽ 200 വരെ റാങ്ക്കളും എൻജിനീയറിംഗ് വിഭാഗത്തിൽ 201-300 വരെ അധിക റാങ്കിംഗുകളും നൽകി
ഇന്ത്യ റാങ്കിംഗ് 2021 കാണുന്നതിന് ഈ ലിങ്കിൽ ക്ലിക്ക് ചെയ്യുക: https://www.nirfindia.org/2021/Ranking.html
IE/SKY
പ്രധാനമന്ത്രിയുടെ ഓഫീസ്
വൈദ്യുതാഘാതമേറ്റ ആനയെ രക്ഷിച്ചതിന് ബന്ദിപ്പൂർ കടുവാ സങ്കേതത്തിലെ ജീവനക്കാരെ പ്രധാനമന്ത്രി അഭിനന്ദിച്ചു
വൈദ്യുതാഘാതമേറ്റ ആനയെ രക്ഷിച്ചതിന് ബന്ദിപ്പൂർ കടുവാ സങ്കേതത്തിലെ ജീവനക്കാരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിക്കുകയും നമ്മുടെ ജനങ്ങൾക്കിടയിലുള്ള അത്തരം അനുകമ്പ പ്രശംസനീയമാണെന്നും പറഞ്ഞു.
കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രി ശ്രീ ഭൂപേന്ദർ യാദവിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"ഇത് കണ്ടതിൽ സന്തോഷം.
ബന്ദിപ്പൂർ ടൈഗർ റിസർവിലെ ജീവനക്കാർക്ക് അഭിനന്ദനങ്ങൾ. നമ്മുടെ ജനങ്ങൾക്കിടയിലെ അത്തരം അനുകമ്പ അഭിനന്ദനാർഹമാണ്."
Happy to see this.
— Narendra Modi  February 18, 2023
Compliments to the staff at Bandipur Tiger Reserve. Such compassion among our people is commendable. https://t.co/rcQIZdETNk
ND
മന്ത്രിസഭ
ഇലക്ട്രോണിക് ഉപകരണ ഭാഗങ്ങളുടെയും സെമി കണ്ടക്റ്ററിന്റെയും ഉല്പ്പാദനം പ്രോല്സാഹിപ്പിക്കുന്നതിനുള്ള പദ്ധതിക്ക് കേന്ദ്ര മന്ത്രിസഭ അംഗീകാരം നല്കി.
ഇലക്ട്രോണിക് ഉപകരണഭാഗങ്ങളും അര്ധചാലക വസ്തുക്കളും ഉല്പ്പാദിപ്പിക്കുന്നതിനു പ്രോല്സാഹനം നല്കുന്ന പദ്ധതിയുടെ ഭാഗമായി ഇലക്ട്രോണിക് ഉല്പ്പന്ന വിതരണ ശൃംഖല രൂപപ്പെടുത്തുന്നതിന് നിര്മാണ വസ്തുക്കളുടെ മൂലധനച്ചെലവിന്റെ 25 ശതമാനം സാമ്പത്തിക ആനുകൂല്യമായി നല്കാന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗത്തിന്റെ അനുമതി.
ഇലക്ട്രോണിക് ഉപകരണങ്ങളുടെ ആഭ്യന്തര ഉല്പ്പാദനത്തിന്റെ കുറവ് പരിഹരിക്കുന്നതിന് ഈ പദ്ധതി സഹായകമാകും.
സാമ്പത്തിക ബാധ്യത:
പദ്ധതിയുടെ ആകെ ചെലവ് ആനുകൂല്യം നല്കാന് 3,252 കോടിയും ഭരണനിര്വഹണച്ചെലവ് 32 കോടിയും ഉള്പ്പെടെ ഏകദേശം 3,285 കോടി.
നേട്ടങ്ങള്:
1. രാജ്യത്ത് ഇലക്ട്രോണിക് ഉപകരണ നിര്മാണത്തിന് അനുകൂല സാഹചര്യം വികസിക്കും. പ്രതീക്ഷിക്കുന്ന ഫലങ്ങള് താഴെപ്പറയുന്നു.
2. ഇലക്ട്രോണിക് ഉപകരണ നിര്മാണം രാജ്യത്ത് കൂടുതല് വര്ധിക്കുകയും ഇലക്ട്രോണിക് മൂല്യ ശൃംഖല ശക്തമാകുകയും ചെയ്യും.
3. 20,000 കോടിയോളം രൂപയുടെ പുതിയ നിക്ഷേപം ഇലക്ട്രോണിക്സ് മേഖലയില് ഉണ്ടാകും.
4. ഈ പദ്ധതി നടപ്പാകുന്നതോടെ ഏകദേശം 1,50,000 നേരിട്ടുള്ള തൊഴില് പ്രതീക്ഷിക്കപ്പെടുന്നു; ഇതിന്റെ മൂന്നിരട്ടി തൊഴിലുകള് പരോക്ഷമായും ലഭിക്കും. അതായത്, പദ്ധതിയുടെ ആകെ തൊഴില്സാധ്യത കണക്കാക്കുന്നത് ഏകദേശം 6,00,000.
5. ഇലക്ട്രോണിക് ഉല്പ്പന്നങ്ങളുടെ ആഭ്യന്തര നിര്മാണത്തിനുള്ള ഉപകരണങ്ങള് ഇറക്കുമതി ചെയ്യുന്നത് വന്തോതില് വെട്ടിക്കുറയ്ക്കാനാകും. ഇതും രാജ്യത്തെ ഡിജിറ്റല് ശൃംഖലയുടെ സുരക്ഷ വര്ധിപ്പിക്കും.
പശ്ചാത്തലം:
2019 ഫെബ്രുവരി 25നു വിജ്ഞാപനം ചെയ്ത ഇലക്ട്രോണിക്സ് സംബന്ധമായ ദേശീയ നയം - 2019 ഇന്ത്യയെ ഇലക്ട്രോണിക് സംവിധാന രൂപകല്പ്പനയിലും ഉല്പ്പാദനത്തിലും ലോകത്തിന്റെ കേന്ദ്രമാക്കാന് ലക്ഷ്യമിടുന്നു. ഇതിന് ചിപ്സെറ്റുകള് ഉള്പ്പെടെ പ്രധാനപ്പെട്ട ഇലക്ട്രോണിക് ഉല്പ്പന്ന ഭാഗങ്ങളുടെ ഉല്പ്പാദനം പ്രോല്സാഹിപ്പിക്കുകയും ആഗോള തലത്തില് ഈ വ്യവസായത്തെ മല്സരശേഷിയുള്ളതാക്കുകയും ചെയ്യണം.
രാജ്യത്ത് ഇലക്ട്രോണിക്സ് ഉല്പ്പാദനത്തില് ദീര്ഘകാലാടിസ്ഥാനത്തിലുള്ളതും സുസ്ഥിരവുമായ വളര്ച്ച ഉണ്ടാകുന്നതിന് ഇലക്ട്രോണിക് ഉപകരണങ്ങളുടെ ഭാഗങ്ങള് ഉല്പാദിപ്പിക്കുന്നതില് ആകര്ഷകമായ അന്തരീക്ഷം പ്രധാനമാണ്; ഇതുവഴി കൃത്യമായ സാമ്പത്തിക ലാഭം നേടാനും സാധിക്കേണ്ടതുണ്ട്.
ഇതിന്റെ ഭാഗമായാണ് ഉല്പ്പാദന കേന്ദ്രം, ഉപകരണങ്ങള്, വ്യവസായ സ്ഥാപനങ്ങളിലെ ഗവേഷണ, വികസന പ്രവര്ത്തനങ്ങള് ഉള്പ്പെടെയുള്ള മറ്റ് അനുബന്ധ പ്രവര്ത്തനങ്ങള് തുടങ്ങി കൃത്യമായി നിശ്ചയിച്ച കാര്യങ്ങള്ക്ക് മൂലധനച്ചെലവിന്റെ 25 ശതമാനം പ്രത്യേക ആനുകൂല്യം നല്കുന്നത്. മൊബൈല് ഇലക്ട്രോണിക്സ്, ഉപഭോക്തൃ ഇലക്ട്രോണിക്സ്, വ്യവസായ ഇലക്ട്രോണിക്സ്, ഓട്ടോമോട്ടീവ് ഇലക്ട്രോണിക്സ്, മെഡിക്കല് ഇലക്ട്രോണിക്സ്, തന്ത്രപ്രധാന ഇലക്ട്രോണിക്സ്, ഊര്ജ്ജ ഇലക്ട്രോണിക്സ്, ടെലികോം ഉപകരണങ്ങള്, കമ്പ്യൂട്ടര് ഹാര്ഡ്വെയര് തുടങ്ങിയവയുടെ ഉല്പ്പാദനത്തില് വന് കുതിപ്പുണ്ടാകാന് ഇത് കാരണമാകും.
(Visitor Counter : 172
പ്രധാനമന്ത്രിയുടെ ഓഫീസ്
ശ്രീനാരായണ ഗുരുവിന്റെ ജയന്തി ദിനത്തിൽ പ്രധാനമന്ത്രി അദ്ദേഹത്തിന് ശ്രദ്ധാഞ്ജലി അർപ്പിച്ചു
പ്രധാനമന്ത്രി ശ്രീ നരേന്ദ്ര മോദി ശ്രീനാരായണ ഗുരുവിന്റെ ജയന്തി ദിനത്തിൽ അദ്ദേഹത്തിന് ശ്രദ്ധാഞ്ജലി അർപ്പിച്ചു.
എക്സിൽ പ്രധാനമന്ത്രി പോസ്റ്റ് ചെയ്തു:
"പ്രബുദ്ധതയുടെയും സാമൂഹിക പരിഷ്കരണത്തിന്റെയും ദീപസ്തംഭമായ ശ്രീനാരായണ ഗുരുവിനെ അദ്ദേഹത്തിന്റെ ജയന്തി ദിനത്തിൽ അനുസ്മരിക്കുന്നു. അദ്ദേഹം അധഃസ്ഥിതർക്കായി പ്രവർത്തിക്കുകയും തന്റെ ജ്ഞാനത്താൽ സാമൂഹിക ഭൂപ്രകൃതിയെ മാറ്റിമറിക്കുകയും ചെയ്തു. സാമൂഹിക നീതിയോടും ഐക്യത്തോടും ഉള്ള അദ്ദേഹത്തിന്റെ അചഞ്ചലമായ പ്രതിബദ്ധതയിൽ നിന്ന് നാം പ്രചോദിതരാണ്. ഞാൻ മുമ്പ് ശിവഗിരി മഠം സന്ദർശിച്ചതിന്റെ ചിത്രങ്ങൾ പങ്കുവെക്കുന്നു."
Remembering the beacon of enlightenment and social reform, Sree Narayana Guru on his Jayanti. He championed the cause of the downtrodden and transformed the societal landscape with his wisdom. We remain inspired by his unwavering commitment to social justice and unity. Sharing… pic.twitter.com/w9LdAWApGx
— Narendra Modi  August 31, 2023
പ്രബുദ്ധതയുടെയും സാമൂഹിക പരിഷ്കരണത്തിന്റെയും ദീപസ്തംഭമായ ശ്രീനാരായണ ഗുരുവിനെ അദ്ദേഹത്തിന്റെ ജയന്തി ദിനത്തിൽ അനുസ്മരിക്കുന്നു. അദ്ദേഹം അധഃസ്ഥിതർക്കായി പ്രവർത്തിക്കുകയും തന്റെ ജ്ഞാനത്താൽ സാമൂഹിക ഭൂപ്രകൃതിയെ മാറ്റിമറിക്കുകയും ചെയ്തു. സാമൂഹിക നീതിയോടും ഐക്യത്തോടും ഉള്ള… pic.twitter.com/WApuvYaLhK
— Narendra Modi  August 31, 2023
ND
(
ഉപരാഷ്ട്രപതിയുടെ കാര്യാലയം
ജനങ്ങളുടെ ജീവിതം സന്തോഷമുള്ളതും സൗകര്യപ്രദവുമാക്കുക എന്നതാണ് ശാസ്ത്രത്തിന്റെ പരമമായ ലക്ഷ്യം: ഉപരാഷ്ട്രപതി
(ജനങ്ങളുടെ ജീവിതം സന്തോഷമുള്ളതും സൗകര്യപ്രദവുമാക്കുക എന്നതാണ് ശാസ്ത്രത്തിന്റെ പരമമായ ലക്ഷ്യമെന്ന് ഉപരാഷ്ട്രപതി ശ്രീ എം. വെങ്കയ്യനായിഡു അഭിപ്രായപ്പെട്ടു. നൂതനാശയങ്ങൾക്കും സാങ്കേതിക വികസനത്തിനും ആവശ്യമായ വേദിയൊരുക്കാൻ ശാസ്ത്ര സ്ഥാപനങ്ങളോട് അദ്ദേഹം അഭ്യർത്ഥിച്ചു.
ബംഗളൂരുവിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ആസ്ട്രോ ഫിസിക്സിന് കീഴിലുള്ള സെന്റർ ഫോർ റിസർച്ച് ആൻഡ് എജുക്കേഷൻ ഇൻ സയൻസ് ആൻഡ് ടെക്നോളജിയിലെ  അധ്യാപകരെയും വിദ്യാർഥികളെയും അഭിസംബോധന ചെയ്യുകയായിരുന്നു അദ്ദേഹം. വനിതാ ശാസ്ത്രജ്ഞർക്കും തുല്യ അവസരങ്ങളും പ്രോത്സാഹനവും നൽകാൻ അദ്ദേഹം അഭ്യർത്ഥിച്ചു.
എം ജി കെ മേനോൻ ലബോറട്ടറി ഫോർ സ്പേസ് സയൻസ്സിൻറ്റെ ഭാഗമായുള്ള 30 മീറ്റർ ടെലസ്കോപ്പിന്റെ ദർപ്പണം മിനുസപ്പെടുത്തൽ സംവിധാനം, ചെറു പേലോഡുകൾക്കുള്ള പരിസ്ഥിതി പരിശോധന സൗകര്യം എന്നിവ ക്രെസ്റ്റിലെ സന്ദർശനവേളയിൽ ഉപരാഷ്ട്രപതി ഉദ്ഘാടനം ചെയ്തു. എം ജി കെ മേനോൻ ലബോറട്ടറി ഫോർ സ്പേസ് സയൻസ്സിനുള്ളിൽ, ബഹിരാകാശ പേലോഡിൻറ്റെ സംയോജനം, 2 മീറ്റർ ഹിമാലയൻ ചന്ദ്ര ടെലസ്കോപ്പിന്റെ റിമോട്ട് ഓപ്പറേഷൻ എന്നിവ അദ്ദേഹം വീക്ഷിച്ചു.
പ്രധാനമന്ത്രിയുടെ ഓഫീസ്
ആരോഗ്യകരമായ ഇന്ത്യയുടെ 8 വർഷത്തെ’ വിശദാംശങ്ങൾ പ്രധാനമന്ത്രി പങ്കുവെച്ചു
"എല്ലാവരുടെയും ആരോഗ്യം പുതിയ ഇന്ത്യയുടെ പ്രതിജ്ഞയാണ്"
"വരും വർഷങ്ങൾ ആരോഗ്യ പരിചരണ രംഗത്ത് നിക്ഷേപം നടത്തുന്നവരുടേതായിരിക്കും"
കഴിഞ്ഞ 8 വർഷത്തിനിടെ ഇന്ത്യയിലെ ആരോഗ്യ പരിപാലന മേഖലയെ ശക്തിപ്പെടുത്തുന്നതിന് സ്വീകരിച്ച നടപടികളുടെ വിശദാംശങ്ങൾ പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
പ്രധാനമന്ത്രി ട്വീറ്റ് ചെയ്തു :
"ജനങ്ങളുടെ ആരോഗ്യകരമായ ജീവിതമാണ് പുതിയ ഇന്ത്യയുടെ ദൃഢനിശ്ചയം. ആയുഷ്മാൻ ഭാരത് മുതൽ ജൻ ഔഷധി കേന്ദ്രം വരെയും മെഡിക്കൽ അടിസ്ഥാനസൗകര്യങ്ങൾ മുതൽ സൗജന്യ വാക്സിനേഷൻ വരെയും രാജ്യം സ്വീകരിച്ച പാത ഇന്ന് ലോകത്തിനാകെ മാതൃകയായി മാറിയിരിക്കുന്നു.
“വരും വർഷങ്ങൾ ആരോഗ്യരംഗത്ത് നിക്ഷേപം നടത്തുന്നവരുടേതായിരിക്കും.
ഇന്ത്യയിലെ ആരോഗ്യ സംരക്ഷണ മേഖലയെ ശക്തിപ്പെടുത്താൻ നമ്മുടെ ഗവണ്മെന്റ് ചെയ്ത പ്രവർത്തനങ്ങളിൽ ഞാൻ അഭിമാനിക്കുന്നു.
"ഞങ്ങളുടെ പ്രധാന ശ്രദ്ധാകേന്ദ്രങ്ങളിൽ ഒന്നാണ് ആരോഗ്യ സംരക്ഷണം. കഴിഞ്ഞ 8 വർഷമായി ആരോഗ്യ രംഗത്തെ അടിസ്ഥാന സൗകര്യങ്ങൾ വർധിപ്പിക്കുക, ഓരോ ഇന്ത്യക്കാരനും താങ്ങാനാവുന്നതും ഗുണനിലവാരമുള്ളതുമായ ആരോഗ്യ പരിരക്ഷ ഉറപ്പാക്കുക, ഈ മേഖലയുമായി സാങ്കേതികവിദ്യ സമന്വയിപ്പിക്കുക എന്നിവയാണ് നടന്ന് വരുന്നത് .
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 50.68 കോടി ഡോസ് വാക്സിൻ
രാജ്യത്താകമാനം ഇതുവരെ 3,10,99,771 പേർ രോഗമുക്തരായി
രോഗമുക്തി നിരക്ക് 97.39%
കഴിഞ്ഞ 24 മണിക്കൂറിനിടെ 43,910 പേർ സുഖം പ്രാപിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 39,070 പേർക്ക്
രാജ്യത്ത് നിലവിൽ ചികിത്സയിലുള്ളവർ 4,06,822
ചികിത്സയിലുള്ളത് ആകെ രോഗബാധിതരുടെ 1.27 ശതമാനം
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.38 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.27%;; കഴിഞ്ഞ 13 ദിവസങ്ങളായി മൂന്ന് ശതമാനത്തിൽ താഴെ
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 48 കോടി പരിശോധനകൾ.
മന്ത്രിസഭ
സുസ്ഥിര നഗരവികസനത്തിന് സാങ്കേതിക സഹകരണത്തിനായി ഇന്ത്യയും ഫ്രാന്സും തമ്മില് ഒപ്പുവെച്ച കരാറിന് കേന്ദ്ര മന്ത്രിസഭയുടെ അംഗീകാരം
സുസ്ഥിര നഗര വികസനത്തിന് സഹകരിക്കുന്നതിന് ഈ വര്ഷം മാര്ച്ചില്  ഇന്ത്യയും ഫ്രാന്സും തമ്മില് ഒപ്പുവെച്ച കരാര് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്ച്ചേര്ന്ന കേന്ദ്ര മന്ത്രിസഭായോഗം വിലയിരുത്തി. അഞ്ചു വര്ഷത്തേക്കാണ് കരാര് ഒപ്പുവെച്ചിരിക്കുന്നത്.
വിശദാംശങ്ങള്
സ്മാര്ട്ട് സിറ്റികളുടെ വികസനം, നഗരങ്ങളിലെ വന്കിട ഗതാഗത സംവിധാനങ്ങളുടെ വികസനം, നഗരങ്ങളിലേക്കുള്ള കുടിയേറ്റവും സൗകര്യങ്ങളും , ഖര മാലിന്യങ്ങള് കൈകാര്യം ചെയ്യലും നിര്മ്മാര്ജ്ജനവും, ഭൂമി നികത്തലിന് പരിഹാര മാര്ഗ്ഗങ്ങള്, ആദായമില്ലാത്ത ജലം, ജല പുനരുപയോഗവും പുനഃചംക്രമണവും, സാങ്കേതിക വിദ്യാ കൈമാറ്റം, കൃത്രിമ റീചാര്ജ്ജിലൂടെ ജല സംരംക്ഷണം, വര്ത്തുള സമ്പദ് വ്യവസ്ഥ, വന്കിട ഭവന പദ്ധതികള്, ഗ്രീന് ഹൗസിംഗ്, നഗര ആസൂത്രണം, പൈതൃകം, മാനവ വിഭവ വികസനം, ശേഷി കെട്ടിപ്പടുക്കല് എന്നിങ്ങനെ ഇരു രാജ്യങ്ങളും അംഗീകരിച്ച മേഖലകളില് സാങ്കേതിക സഹകരണം പ്രോത്സാഹിപ്പിക്കുകയാണ് കരാറിന്റെ ലക്ഷ്യം.
നടപ്പാക്കല് രീതി
കരാറിന്റെ ചട്ടക്കൂടിനുള്ളില് നിന്നുകൊണ്ട് പ്രവര്ത്തനങ്ങള്ക്ക് രൂപം നല്കാനും നടപ്പിലാക്കാനുമായി ഒരു സംയുക്ത പ്രവര്ത്തക ഗ്രൂപ്പിന് രൂപം നല്കും. വര്ഷത്തില് ഒരിക്കല് ഈ ഗ്രൂപ്പ് യോഗം ചേരും. ഒരു വര്ഷം ഇന്ത്യയിലാണെങ്കില് അടുത്ത വര്ഷം ഫ്രാന്സിലായിരിക്കും യോഗം ചേരുക.
സ്വാധീനം
സുസ്ഥിര നഗര വികസന മേഖലയില് ഇരുരാജ്യങ്ങള്ക്കുമിടയില് സഹകരണം പ്രോത്സാഹിപ്പിക്കാന് ഈ കരാര് സഹായിക്കും.
ഗുണഭോക്താക്കള്
, ഖര മാലിന്യങ്ങള് കൈകാര്യം ചെയ്യലും നിര്മ്മാര്ജ്ജനവും, ഭൂമി നികത്തലിന് പരിഹാര മാര്ഗ്ഗങ്ങള്, ഖര മാലിന്യ നിര്മ്മാര്ജ്ജനവും സംസ്കരണവും, താങ്ങാവുന്ന ഭവനങ്ങള്, മാലിന്യ സംസ്കരണം, നഗരങ്ങളിലെ പരിസ്ഥിതിയും പൈതൃകവും സംരക്ഷിക്കല് എന്നീ മേഖലകളില് തൊഴിലവസരങ്ങള് സൃഷ്ടിക്കാന് ഈ കരാറിനാവും.
AM/MRD
പ്രധാനമന്ത്രിയുടെ ഓഫീസ്
ഇന്ത്യ-സൗദി അറേബ്യ സ്ട്രാറ്റജിക് പാർട്ണർഷിപ്പ് കൗൺസിലിന്റെ ആദ്യ യോഗത്തിൽ പ്രധാനമന്ത്രിയുടെ ഉദ്ഘാടന പ്രസ്താവന
സുഹൃത്തുക്കളെ,
ഇന്ന് ഇന്ത്യ-സൗദി അറേബ്യ സ്ട്രാറ്റജിക് പാർട്ണർഷിപ്പ് കൗൺസിലിന്റെ ആദ്യ നേതാക്കളുടെ യോഗത്തിൽ പങ്കെടുക്കുന്നതിൽ എനിക്ക് അതിയായ സന്തോഷമുണ്ട്.
2019 ലെ സൗദി അറേബ്യ സന്ദർശന വേളയിൽ നാം ഈ കൗൺസിൽ പ്രഖ്യാപിച്ചിരുന്നു.
ഈ നാല് വർഷത്തിനുള്ളിൽ, നമ്മുടെ തന്ത്രപരമായ പങ്കാളിത്തം കൂടുതൽ ശക്തിപ്പെടുത്തുന്നതിനുള്ള ഫലപ്രദമായ ഉപകരണമായി ഇത് ഉയർന്നുവന്നു.
ഈ കൗൺസിലിനു കീഴിൽ ഇരു കമ്മറ്റികളുടേയും നിരവധി യോഗങ്ങൾ നടന്നതിൽ എനിക്ക് സന്തോഷമുണ്ട്, അതിനാൽ എല്ലാ മേഖലകളിലും പരസ്പര സഹകരണം തുടർച്ചയായി വർദ്ധിച്ചുകൊണ്ടിരിക്കുന്നു.
മാറിക്കൊണ്ടിരിക്കുന്ന കാലഘട്ടത്തിന്റെ ആവശ്യങ്ങൾക്കനുസരിച്ച്, നമ്മുടെ ബന്ധങ്ങൾക്ക് നാം പുതിയതും ആധുനികവുമായ മാനങ്ങൾ ചേർക്കുന്നു.
ഇന്ത്യയുടെ ഏറ്റവും പ്രധാനപ്പെട്ട തന്ത്രപരമായ പങ്കാളികളിൽ ഒന്നാണ് സൗദി അറേബ്യ.
ലോകത്തിലെ ഏറ്റവും വലുതും അതിവേഗം വളരുന്നതുമായ രണ്ട് സമ്പദ്വ്യവസ്ഥകൾ എന്ന നിലയിൽ, നമ്മുടെ സഹകരണം മുഴുവൻ മേഖലയിലും സമാധാനത്തിനും സ്ഥിരതയ്ക്കും അത്യന്താപേക്ഷിതമാണ്.
ഹിസ് റോയൽ ഹൈനസുമായുള്ള കൂടിക്കാഴ്ചയിൽ, ഞങ്ങളുടെ അടുത്ത പങ്കാളിത്തം അടുത്ത ഘട്ടത്തിലേക്ക് കൊണ്ടുപോകുന്നതിനുള്ള നിരവധി സംരംഭങ്ങൾ ഞങ്ങൾ തിരിച്ചറിഞ്ഞു.
ഇന്നത്തെ നമ്മുടെ കൂടിക്കാഴ്ച നമ്മുടെ ബന്ധങ്ങൾക്ക് ഒരു പുതിയ ഊർജ്ജവും പുതിയ ദിശയും നൽകുകയും മാനവികതയുടെ നന്മയ്ക്കായി ഒരുമിച്ച് പ്രവർത്തിക്കാൻ ഞങ്ങളെ പ്രചോദിപ്പിക്കുകയും ചെയ്യും.
ഇന്ത്യ-പശ്ചിമേഷ്യയ്ക്കും യൂറോപ്പിനും ഇടയിൽ ഒരു സാമ്പത്തിക ഇടനാഴി സ്ഥാപിക്കുന്നതിനുള്ള ചരിത്രപരമായ തുടക്കം ഞങ്ങൾ ഇന്നലെ നടത്തിയിട്ടുണ്ട്.
ഈ ഇടനാഴി ഇരു രാജ്യങ്ങളെയും ബന്ധിപ്പിക്കുക മാത്രമല്ല, ഏഷ്യ, പശ്ചിമേഷ്യ, യൂറോപ്പ് എന്നിവയ്ക്കിടയിലുള്ള സാമ്പത്തിക സഹകരണം, ഊർജ വികസനം, ഡിജിറ്റൽ കണക്റ്റിവിറ്റി എന്നിവ വർധിപ്പിക്കുകയും ചെയ്യും.
താങ്കളുടെ നേതൃത്വത്തിന് കീഴിലും നിങ്ങളുടെ വിഷൻ 2030 വഴിയും, സൗദി അറേബ്യ കൈവരിക്കുന്ന ദ്രുതഗതിയിലുള്ള സാമ്പത്തികവും സാമൂഹികവുമായ പുരോഗതിക്ക് ഞാൻ നിങ്ങളെ ഹൃദയപൂർവ്വം അഭിനന്ദിക്കുന്നു.
സൗദി അറേബ്യയിലെ ഇന്ത്യക്കാരുടെ താൽപ്പര്യങ്ങളും ക്ഷേമവും സംരക്ഷിക്കുന്നതിനുള്ള നിങ്ങളുടെ പ്രതിബദ്ധതയ്ക്ക് ഞങ്ങൾ നിങ്ങളോട് അഗാധമായ നന്ദിയുള്ളവരാണ്.
ഇന്ത്യയും സൗദി അറേബ്യയും തമ്മിലുള്ള സൗഹൃദം പ്രാദേശികവും ആഗോളവുമായ സ്ഥിരതയ്ക്കും സമൃദ്ധിക്കും മനുഷ്യ ക്ഷേമത്തിനും പ്രധാനമാണ്.
ജി-20 ഉച്ചകോടിയുടെ വിജയത്തിന് സംഭാവന നൽകിയതിന് ഒരിക്കൽ കൂടി ഞാൻ നന്ദി പറയുന്നു.
ഇപ്പോൾ ഞാൻ നിങ്ങളെ എന്റെ പ്രാരംഭ പരാമർശങ്ങളിലേക്ക് ക്ഷണിക്കുന്നു.
--NS--
(Visitor Counter : 24
പ്രധാനമന്ത്രിയുടെ ഓഫീസ്
അനുപം ഖേറിന്റെ അമ്മയുടെ അനുഗ്രഹത്തിന് പ്രധാനമന്ത്രി നന്ദി പറഞ്ഞു
ശ്രീ അനുപം ഖേറിന്റെ അമ്മയ്ക്കും നാട്ടുകാർക്കും അവരുടെ അനുഗ്രഹങ്ങൾക്ക് പ്രധാനമന്ത്രി ശ്രീ നരേന്ദ്ര മോദി നന്ദി പറഞ്ഞു. ശ്രീ ഖേർ പ്രധാനമന്ത്രിയെ സന്ദർശിക്കുകയും അമ്മയിൽ നിന്ന് ഒരു രുദ്രാക്ഷ മാല ശ്രീ മോദിക്ക് സമ്മാനിക്കുകയും ചെയ്തു.
പ്രധാനമന്ത്രി ട്വീറ്റ് ചെയ്തു:
"വളരെ നന്ദി അനുപം ഖേർ ജീ. ബഹുമാനപ്പെട്ട അമ്മയുടെയും നാട്ടുകാരുടെയും അനുഗ്രഹമാണ് ഭാരതാംബയെ സേവിക്കാൻ എന്നെ പ്രേരിപ്പിക്കുന്നത്."
--ND--
(
ഇലക്ട്രോണിക്സ് & ഐ.ടി മന്ത്രാലയം
റുപേ ഡെബിറ്റ് കാര്ഡുകളും കുറഞ്ഞ മൂല്യമുള്ള ബിം-യു.പി.ഐ ഇടപാടുകളും  പ്രോത്സാഹിപ്പിക്കുന്നനായുള്ള പ്രോത്സാഹന ആനുകൂല്യ പദ്ധതിക്ക് മന്ത്രിസഭയുടെ അംഗീകാരം
ഒരു വര്ഷത്തെ സാമ്പത്തിക അടങ്കല് 1,300 കോടി രൂപ
ബാങ്കിംഗ് മേഖലയുമായി ബന്ധമില്ലാത്തവര്ക്കും ഔപചാരിക ബാങ്കിംഗ് സംവിധാനത്തിന് പുറത്തുള്ള പാര്ശ്വവല്ക്കരിക്കപ്പെട്ടവര്ക്കും ഇതിലൂടെ ഡിജിറ്റല് ഇടപാടുകളില് ഏര്പ്പെടാനാകും
രാജ്യത്ത് റുപേയ് ഡെബിറ്റ് കാര്ഡുകളും കുറഞ്ഞ മൂല്യമുള്ള യുള്ള ബിം-യു.പി.ഐ ഇടപാടുകളും  പ്രോത്സാഹിപ്പിക്കുന്നതിനായുള്ള ആനുകൂല്യ പ്രോത്സാഹന പദ്ധതിക്ക് ഇന്ന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി.
പദ്ധതിക്ക് കീഴില്, റുപേ ഡെബിറ്റ് കാര്ഡുകളിലൂടെയും കുറഞ്ഞ മൂല്യമുള്ള ബീംയു.പി.ഐ പേയ്മെന്റുകളിലൂടെയും നടത്തുന്ന ഇടപാടുകളുടെ മൂല്യത്തിന്റെ  ശതമാനം  അത് ഏറ്റെടുക്കുന്ന ബാങ്കുകള്ക്ക് പ്രോത്സാഹനമായി ഗവണ്മെന്റ് നല്കും. 2021 ഏപ്രില് ഒന്നുമുതല് ഒരു വര്ഷത്തേക്ക് 1,300 കോടി രൂപയാണ് ഇതിനുള്ള സാമ്പത്തികവിഹിതമായി കണക്കാക്കിയിരിക്കുന്നത്.
ശക്തമായ ഡിജിറ്റല് ഇടപാട് പരിസ്ഥിതി കെട്ടിപ്പടുക്കുന്നതിനും ജനസംഖ്യയുടെ എല്ലാ മേഖലകളിലും ജനവിഭാഗങ്ങളിലുടനീളമവും റുപേയ് ഡെബിറ്റ് കാര്ഡ്, ബിംയു.പി.ഐ ഡിജിറ്റല് ഇടപാടുകള് എന്നിവ പ്രോത്സാഹിപ്പിക്കുന്നതിനും രാജ്യത്തെ ഡിജിറ്റല് പേയ്മെന്റുകള് കൂടുതല് ആഴത്തിലാക്കുന്നതിനും ആര്ജ്ജിത ബാങ്കുകളെ ഈ പദ്ധതി സഹായിക്കും.
ഔപചാരിക ബാങ്കിംഗ്, ധനകാര്യ സംവിധാനത്തിന് പുറത്തുള്ള, ബാങ്കിംഗ് മേഖലയുമായി ബന്ധമില്ലാത്ത, പാര്ശ്വവല്ക്കരിക്കപ്പെട്ട ജനവിഭാഗങ്ങള്ക്ക് ഡിജിറ്റല് ഇടപാടുകളില് ഏര്പ്പെടാനും ഇത് സഹായിക്കും.
ഇന്ന് ലോകത്തിലെ ഏറ്റവും കാര്യക്ഷമമായ പേയ്മെന്റ് വിപണികളിലൊന്നാണ് ഇന്ത്യ . കേന്ദ്ര ഗവണ്മെന്റിന്റെ മുന്കൈകളുടെയും ഡിജിറ്റല് പേയ്മെന്റ് പരിസ്ഥിതിയിലെ വിവിധ വിഭാഗക്കാരുടെ നൂതനാശയങ്ങളുടെയും ഫലമാണ്. ഈ അഭിവൃദ്ധി. ഫിന്ടെക് മേഖലയില് ഗവേഷണത്തിനും വികസനത്തിനും നവീകരണത്തിനും ഈ പദ്ധതി കൂടുതല് ഉത്തേജനം നല്കുകയും കൂടാതെ രാജ്യത്തിലെ വിവിധ ഭാഗങ്ങളില് ഡിജിറ്റല് ഇടപാടുകള് കൂടുതല് ആഴത്തിലാക്കാന് ഗവണ്മെന്റിനെ സഹായിക്കുകയും ചെയ്യും.
പശ്ചാത്തലം:
രാജ്യത്തെ ഡിജിറ്റല് ഇടപാടുകള്ക്ക് കൂടുതല് ഉത്തേജനം നല്കുന്നതിനായി ഗവണ്മെന്റിന്റെ ബജറ്റ് പ്രഖ്യാപനങ്ങള്ക്ക്  അനുസൃതമായാണ് പദ്ധതി ആവിഷ്കരിച്ചിരിക്കുന്നത്.
സാമൂഹ്യനീതി, ശാക്തീകരണ മന്ത്രാലയം
ഇന്ത്യയിലെ വയോജന പരിപാലനത്തെക്കുറിച്ചുള്ള നിർണായക ഉൾക്കാഴ്ചകൾ അനാവരണം ചെയ്ത് ഇന്ത്യ ഏജിംഗ് റിപ്പോർട്ട് 2023
ന്യൂ ഡൽഹി: സെപ്റ്റംബർ 27, 2023
ഇന്റർനാഷണൽ ഇൻസ്റ്റിറ്റ്യൂട്ട് ഫോർ പോപ്പുലേഷൻ സയൻസസുമായി  സഹകരിച്ച് യുഎൻഎഫ്പിഎ  ഇന്ത്യ, ഏറെ പ്രതീക്ഷയോടെ കാത്തിരിക്കുന്ന "ഇന്ത്യ ഏജിംഗ് റിപ്പോർട്ട് 2023" പുറത്തിറക്കി. പ്രായമാകുന്ന ജനസംഖ്യയിലേക്കുള്ള ജനസംഖ്യാപരമായ മാറ്റത്തെ ഇന്ത്യ നേരിടുമ്പോൾ, ഇന്ത്യയിലെ വയോജന പരിചരണത്തെ ചുറ്റിപ്പറ്റിയുള്ള വെല്ലുവിളികൾ, അവസരങ്ങൾ, സ്ഥാപനപരമായ പ്രതികരണങ്ങൾ എന്നിവയിലേക്ക് ഈ റിപ്പോർട്ട് വെളിച്ചം വീശുന്നു.
കേന്ദ്ര സാമൂഹ്യനീതി-ശാക്തീകരണ മന്ത്രാലയം സെക്രട്ടറി ശ്രീ സൗരഭ് ഗാര്ഗും യുഎന് എഫ്പിഎ ഇന്ത്യ പ്രതിനിധിയും ഭൂട്ടാന് കണ്ട്രി ഡയറക്ടറുമായ ആന്ഡ്രിയ എം വോജ്നാറും ചേര്ന്നാണ് റിപ്പോര്ട്ട് പുറത്തിറക്കിയത്.
ഇന്ത്യയിലെ പ്രായമായ വ്യക്തികളുടെ ജീവിത സാഹചര്യങ്ങളെയും ക്ഷേമത്തെയും കുറിച്ചുള്ള സമഗ്രമായ അവലോകനത്തെയാണ് ഇന്ത്യ ഏജിംഗ് റിപ്പോർട്ട് 2023 പ്രതിനിധീകരിക്കുന്നത്. 2017–18 ലെ ലോംജിറ്റുഡിനൽ ഏജിംഗ് സർവേ ഇൻ ഇന്ത്യ , ഇന്ത്യൻ സെൻസസ്, ഇന്ത്യാ ഗവൺമെന്റിന്റെ ജനസംഖ്യപരമായ കണക്കുകൂട്ടലുകൾ , ഐക്യരാഷ്ട്രസഭയുടെ സാമ്പത്തിക, സാമൂഹിക കാര്യ വകുപ്പിന്റെ ലോക ജനസംഖ്യാ സാധ്യതകൾ 2022 എന്നിവയിൽ നിന്ന് ലഭ്യമായ ഏറ്റവും പുതിയ ഡാറ്റ ഇത് പ്രയോജനപ്പെടുത്തുന്നു.
"ഇന്ത്യ പ്രായമാകുമ്പോൾ, നമ്മുടെ പ്രായമായ ജനങ്ങൾക്ക് ആരോഗ്യകരവും അന്തസ്സുള്ളതും സംതൃപ്തവുമായ ജീവിതം നയിക്കാൻ ആവശ്യമായ പരിചരണവും പിന്തുണയും ലഭിക്കുന്നുണ്ടെന്ന് ഉറപ്പാക്കേണ്ടത് അത്യാവശ്യമാണ്," ശ്രീ സൗരഭ് ഗാർഗ് പറഞ്ഞു. "ഇന്ത്യ ഏജിംഗ് റിപ്പോർട്ട് 2023 ഈ ലക്ഷ്യം കൈവരിക്കുന്നതിനുള്ള വിലപ്പെട്ട രൂപരേഖ നൽകുന്നു. അതിന്റെ ശുപാർശകൾ നടപ്പാക്കാൻ എല്ലാ പങ്കാളികളോടും ഒരുമിച്ച് പ്രവർത്തിക്കാൻ ഞാൻ അഭ്യർത്ഥിക്കുന്നു."
ഈ സമഗ്ര റിപ്പോർട്ട് വിദഗ്ധർക്കും നയരൂപകർത്താക്കൾക്കും പ്രോഗ്രാം മാനേജർമാർക്കും വയോജന പരിചരണത്തിൽ ഏർപ്പെട്ടിരിക്കുന്ന എല്ലാ പങ്കാളികൾക്കും വിലപ്പെട്ട വിഭവമാണെന്ന് ആൻഡ്രിയ എം വോജ്നാർ അഭിപ്രായപ്പെട്ടു. പ്രായമായവർ സമൂഹത്തിന് ഗണ്യമായ സംഭാവന നൽകിയിട്ടുണ്ട്, അവരുടെ ക്ഷേമം ഉറപ്പാക്കുന്നതിനുള്ള ഞങ്ങളുടെ മികച്ച ശ്രമങ്ങളിൽ കുറഞ്ഞതൊന്നും അവർ അർഹിക്കുന്നില്ല."
റിപ്പോർട്ടിന്റെ പ്രധാന കണ്ടെത്തലുകൾ പ്രായമായവരുടെ ക്ഷേമവുമായി ബന്ധപ്പെട്ട നിരവധി വിശകലനങ്ങൾ ഉൾക്കൊള്ളുന്നു:
- മുതിര്ന്നവരുടെ സവിശേഷമായ ആരോഗ്യ പരിരക്ഷാ ആവശ്യങ്ങള് നിറവേറ്റുന്നതിനായി വയോജന പരിചരണം വര്ദ്ധിപ്പിക്കുക.
- വയോജനങ്ങളുടെ ആരോഗ്യം, സാമ്പത്തിക ശാക്തീകരണം, ശേഷി വർദ്ധിപ്പിക്കൽ ആവശ്യങ്ങൾ എന്നിവ അഭിസംബോധന ചെയ്യുന്ന നിരവധി സർക്കാർ പദ്ധതികളും നയങ്ങളും.
- കമ്പ്യൂട്ടർ, ഇന്റർനെറ്റ് ഉപയോഗ സെഷനുകളിലൂടെ ഡിജിറ്റൽ ശാക്തീകരണത്തിൽ സമൂഹ അധിഷ്ഠിത സംഘടനകൾ സജീവമായി ഏർപ്പെടുന്നു.
- വയോജന ക്ഷേമത്തിനായുള്ള നയങ്ങൾ രൂപപ്പെടുത്തുന്നതിന് പ്രതിജ്ഞാബദ്ധമായ മന്ത്രിതല സമിതികൾ.
- സന്തോഷകരമായ വാർദ്ധക്യം, സാമൂഹിക സഹായം, വൃദ്ധസദനങ്ങൾ, ബോധവൽക്കരണ പ്രചാരണങ്ങൾ എന്നിവയ്ക്കുള്ള കോർപ്പറേറ്റ് ശ്രമങ്ങൾ.
(ഇന്ത്യ ഏജിംഗ് റിപ്പോർട്ട് 2023 കാണുന്നതിന് ലിങ്ക് സന്ദർശിക്കുക: https://india.unfpa.org/en
വാര്ത്താവിതരണ പ്രക്ഷേപണ മന്ത്രാലയം
പ്രക്ഷേപകർക്കുള്ള ബ്രോഡ്കാസ്റ്റ് സേവാ പോർട്ടലിന് ശ്രീ അനുരാഗ് ഠാക്കൂർ തുടക്കം കുറിച്ചു
(ന്യൂ ഡൽഹി, ഏപ്രിൽ 04, 2022
പ്രക്ഷേപണ മേഖലയിലെ ബിസിനസ് സുഗമമാക്കുന്നതിൽ പുതിയ അധ്യായത്തിന് തുടക്കം കുറിച്ചുകൊണ്ട് കേന്ദ്ര വാർത്താ വിതരണ പ്രക്ഷേപണ മന്ത്രി ശ്രീ അനുരാഗ് സിംഗ് ഠാക്കൂർ ഇന്ന് ന്യൂ ഡൽഹിയിൽ ബ്രോഡ്കാസ്റ്റ് സേവാ പോർട്ടൽ ഉദ്ഘാടനം ചെയ്തു. വിവിധ ലൈസൻസുകൾ, അനുമതികൾ, രജിസ്ട്രേഷനുകൾ മുതലായവയ്ക്ക് വേണ്ടിയുള്ള അപേക്ഷകൾ എളുപ്പത്തിൽ സമർപ്പിക്കുന്നതിനും അതിന്മേൽ തുടർനടപടികൾ സ്വീകരിക്കുന്നതിനുമുള്ള ഒരു ഓൺലൈൻ സംവിധാനമാണ് ബ്രോഡ്കാസ്റ്റ് സേവാ പോർട്ടൽ.
പ്രക്ഷേപണ സംവിധാനം സുതാര്യമാക്കാനും കൂടുതൽ ഉത്തരവാദിത്തമുള്ളതാക്കാനും, സാങ്കേതിക വിദ്യയെ ഗവണ്മെന്റ് പ്രയോജനപ്പെടുത്തുകയാണെന്ന് ചടങ്ങിൽ സംസാരിച്ച ശ്രീ അനുരാഗ് ഠാക്കൂർ പറഞ്ഞു. ബ്രോഡ്കാസ്റ്റ് സേവാ പോർട്ടൽ, അപേക്ഷകൾ തീർപ്പാക്കാൻ എടുക്കുന്ന സമയം കുറയ്ക്കുകയും തൽസ്ഥിതി നിരീക്ഷിക്കാൻ അപേക്ഷകരെ സഹായിക്കുകയും ചെയ്യും. ഈ പോർട്ടൽ മുഖാന്തിരം, നേരത്തെ ആവശ്യമായിരുന്ന മാനുഷിക ഇടപെടൽ കുറയുകയും അതുവഴി മന്ത്രാലയത്തിന്റെ ശേഷി വർദ്ധിക്കുകയും ചെയ്യുന്നതോടെ ബിസിനസ്സ് സുഗമമാക്കുന്നതിനുള്ള ഒരു സുപ്രധാന ചുവടുവയ്പ്പായി ഇത് മാറും.
സമഗ്ര ഡിജിറ്റൽ സംവിധാനം അനുമതി തേടുന്നതിനും രജിസ്ട്രേഷന് അപേക്ഷിക്കുന്നതിനും അപേക്ഷകളുടെ തൽസ്ഥിതി നിരീക്ഷിക്കുന്നതിനും ഫീസ് കണക്കാക്കുന്നതിനും പണമൊടുക്കുന്നതിനും ബന്ധപ്പെട്ടവരെ സഹായിക്കുമെന്ന് ശ്രീ ഠാക്കൂർ കൂട്ടിച്ചേർത്തു. ഡിജിറ്റൽ ഇന്ത്യയുടെ വിപുലമായ ശൃംഖല പ്രയോജനപ്പെടുത്തി സ്വകാര്യ ഉപഗ്രഹ ടിവി ചാനലുകൾ, ടെലിപോർട്ട് ഓപ്പറേറ്റർമാർ, മൾട്ടി-സർവീസ് ഓപ്പറേറ്റർമാർ, കമ്മ്യൂണിറ്റി റേഡിയോ, സ്വകാര്യ റേഡിയോ ചാനലുകൾ തുടങ്ങി ബന്ധപ്പെട്ട എല്ലാ പങ്കാളികൾക്കും പോർട്ടൽ സേവനങ്ങൾ നൽകും.
900-ലധികം ഉപഗ്രഹ ടിവി ചാനലുകൾ, 70 ടെലിപോർട്ട് ഓപ്പറേറ്റർമാർ, 1700 മൾട്ടി-സർവീസ് ഓപ്പറേറ്റർമാർ, 350 കമ്മ്യൂണിറ്റി റേഡിയോ സ്റ്റേഷനുകൾ , 380 സ്വകാര്യ FM ചാനലുകൾ എന്നിവയ്ക്കും ഈ പോർട്ടൽ നേരിട്ട് പ്രയോജനം ചെയ്യുമെന്ന് മന്ത്രി പറഞ്ഞു.
പോർട്ടലിന്റെ സേവനങ്ങളും സവിശേഷതകളും:
- തുടക്കം മുതൽ അവസാനം വരെയുള്ള സേവനങ്ങൾ
- ഏകീകൃത പണമൊടുക്കൽ സംവിധാനം 
- ഇ-ഓഫീസ്, ബന്ധപ്പെട്ട മന്ത്രാലയങ്ങൾ എന്നിവയുമായി സംയോജനം
- അനലിറ്റിക്സ്, റിപ്പോർട്ടിംഗ്, മാനേജ്മെന്റ് ഇൻഫർമേഷൻ സിസ്റ്റം 
- സംയോജിത ഹെൽപ്പ്ഡെസ്ക്
- അപേക്ഷാ ഫോമുകളും തൽസ്ഥിതി നിരീക്ഷണവും
- പോർട്ടലിൽ നിന്ന് തന്നെ കത്തുകൾ/ഉത്തരവുകൾ മുതലായവ ഡൗൺലോഡ് ചെയ്യാനുള്ള സംവിധാനം
- പങ്കാളികൾക്കുള്ള അറിയിപ്പുകൾ 
ബ്രോഡ്കാസ്റ്റ് സേവാ പോർട്ടലിന്റെ ഉദ്ഘാടന ചടങ്ങ് താഴെയുള്ള ലിങ്കിൽ ലഭ്യമാണ്:
https://youtu.be/K_Jb26hEadE